Document ID: /roh_data/filtered/swiss_laws_in_ROHinterleaved.jsonl.gz/30665

This text was translated from FR into Rumantsch Grischun.

Les cantons règlent le financement des allocations familiales et des frais d’administration. Les cotisations sont calculées en pour cent du revenu soumis à cotisations dans l’AVS. Les cantons décident si, au sein d’une même caisse de compensation pour allocations familiales, le même taux de cotisation est appliqué aux revenus soumis à cotisations dans l’AVS des salariés et à ceux des personnes exerçant une activité lucrative indépendante. Les cotisations des personnes exerçant une activité lucrative indépendante ne sont prélevées que sur la part de revenu qui équivaut au montant maximal du gain assuré dans l’assurance-accidents obligatoire. Introduit par le ch. I de la LF du 18 mars 2011, en vigueur depuis le 1 janv. 2013 (RO 2011 3973, 4949; FF 2009 5389, 5407). Introduit par le ch. I de la LF du 18 mars 2011, en vigueur depuis le 1 janv. 2013 (RO 2011 3973, 4949; FF 2009 5389, 5407).

Ils chantuns reglan la finanziaziun dals supplements da famiglia e dals custs administrativs. Las contribuziuns vegnan calculadas en pertschients da l’entrada ch’è suttamessa a la AVS. Ils chantuns decidan sch’i valan las medemas contribuziuns entaifer ina cassa da cumpensaziun per famiglias sin las entradas suttamessas a la AVS da persunas emploiadas sco er da persunas cun ina activitad da gudogn independenta. Las contribuziuns da persunas cun ina activitad da gudogn independenta vegnan incassadas sulettamain sin quella part da las entradas che correspunda al salari maximal garantì en l’assicuranza obligatorica d’accidents. Integrà tenor la cifra I da la LF dals 18 da mars 2011, en vigur dapi il 1. da schan. 2013 (AS 2011 3973 4949; BBl 2009 5991 6009). Integrà tenor la cifra I da la LF dals 18 da mars 2011, en vigur dapi il 1. da schan. 2013 (AS 2011 3973 4949; BBl 2009 5991 6009).